
(Parastā likumdošanas procedūra: pirmais lasījums)



<Amend>Grozījums Nr.		<NumAm>1</NumAm>
<DocAmend>Regulas priekšlikums</DocAmend>
<Article>2. apsvērums</Article>
	

	Komisijas ierosinātais teksts
	Grozījums

	(2)	Lai izvairītos no traucējumiem un turpinātu uzlabot tirdzniecības un investīciju attiecības ar Amerikas Savienotajām Valstīm, Savienība 2020. gada 16. decembrī pieņēma Eiropas Parlamenta un Padomes Regulu (ES) 2020/2131 par muitas nodokļu atcelšanu dažām precēm, jo īpaši konkrētu veidu omāriem, kas piemērojama no 2020. gada 1. augusta. Minētās regulas piemērošanas termiņš beidzās 2025. gada 31. jūlijā.
	(2)	Lai izvairītos no traucējumiem un turpinātu uzlabot tirdzniecības un investīciju attiecības ar Amerikas Savienotajām Valstīm, Savienība un Amerikas Savienotās Valstis vienojās par kopīgo paziņojumu par tarifu nolīgumu – par ko tika paziņots 2020. gada 21. augustā –, saskaņā ar kuru Savienība apņēmās atcelt tarifus dzīvu un saldētu omāru produktu importam no Amerikas Savienotajām Valstīm un Amerikas Savienotās Valstis apņēmās par 50 % samazināt tarifus atsevišķu produktu, to skaitā noteiktu gatavo ēdienu, noteiktu kristāla stikla trauku, virsmas preparātu, šaujampulvera, šķiltavu un šķiltavu detaļu importam no Savienības par kopējo tirdzniecības vērtību 160 miljonu USD apmērā vidēji gadā. Lai īstenotu minēto 2020. gada kopīgo paziņojumu, Savienība 2020. gada 16. decembrī pieņēma Eiropas Parlamenta un Padomes Regulu (ES) 2020/21311 par erga omnes muitas nodokļu atcelšanu ierobežotam skaitam preču, tostarp Amerikas Savienoto Valstu izcelsmes dzīvu un saldētu omāru produktiem, uz laiku no 2020. gada 1. augusta līdz 2025. gada 31. jūlijam.

	_________________
	_________________

	1 Eiropas Parlamenta un Padomes Regula (ES) 2020/2131 (2020. gada 16. decembris) par muitas nodokļu atcelšanu dažām precēm (OV L 430, 18.12.2020., 1.–4. lpp., ELI: http://data.europa.eu/eli/reg/2020/2131/oj).
	1 Eiropas Parlamenta un Padomes Regula (ES) 2020/2131 (2020. gada 16. decembris) par muitas nodokļu atcelšanu dažām precēm (OV L 430, 18.12.2020., 1.–4. lpp., ELI: http://data.europa.eu/eli/reg/2020/2131/oj).


</Amend>
<Amend>Grozījums Nr.		<NumAm>2</NumAm>
<DocAmend>Regulas priekšlikums</DocAmend>
<Article>4. apsvērums</Article>
	

	Komisijas ierosinātais teksts
	Grozījums

	(4)	Attiecīgi muitas nodokļi par tādu preču importu, kas klasificētas ar pielikumā uzskaitītajiem KN kodiem, būtu jāpiemēro 0 % apmērā tikmēr, kamēr Amerikas Savienotās Valstis efektīvi īsteno kopīgo paziņojumu.
	(4)	Attiecīgi, lai izvairītos no tirdzniecības traucējumiem, muitas nodokļa piemērošanas apturēšana attiecībā uz tādu preču importu, kuras klasificētas ar pielikumā uzskaitītajiem KN kodiem, būtu jāpiemēro ar atpakaļejošu spēku no 2025. gada 1. augusta līdz 2028. gada 31. decembrim.


</Amend>
<Amend>Grozījums Nr.		<NumAm>3</NumAm>
<DocAmend>Regulas priekšlikums</DocAmend>
<Article>4.a apsvērums (jauns)</Article>
	

	Komisijas ierosinātais teksts
	Grozījums

	
	(4a)	Lai izvairītos no tarifu noteikumu apiešanas, dalībvalstu muitas iestādēm būtu jānodrošina, ka produktu, kuriem piemēro 0 % muitas nodokli, izcelsmes vieta patiešām ir Amerikas Savienotās Valstis un ka tie nav reeksportēti vai transportēti caur trešām valstīm.


</Amend>
<Amend>Grozījums Nr.		<NumAm>4</NumAm>
<DocAmend>Regulas priekšlikums</DocAmend>
<Article>5. apsvērums</Article>
	

	Komisijas ierosinātais teksts
	Grozījums

	(5)	Lai nodrošinātu vienotus nosacījumus šīs regulas īstenošanai, būtu Komisijai jāpiešķir īstenošanas pilnvaras apturēt muitas nodokļu nepiemērošanu konkrētos apstākļos. Minētās pilnvaras būtu jāīsteno saskaņā ar pārbaudes procedūru, kas paredzēta Eiropas Parlamenta un Padomes Regulā (ES) Nr. 182/20113.
	(5)	Lai pilnībā vai daļēji apturētu ar šo regulu piešķirtās tarifa preferences, saskaņā ar Līguma par Eiropas Savienības darbību 290. pantu Komisijai būtu jādeleģē pilnvaras pieņemt deleģētos aktus attiecībā uz šīs regulas pielikuma grozīšanu nolūkā pilnībā vai daļēji apturēt šīs regulas 1. panta piemērošanu. Ir īpaši svarīgi, lai Komisija, veicot sagatavošanas darbus, rīkotu atbilstošas apspriešanās, tostarp ekspertu līmenī, un lai šīs apspriešanās tiktu rīkotas saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu3. Jo īpaši, lai deleģēto aktu sagatavošanā nodrošinātu vienlīdzīgu dalību, Eiropas Parlaments un Padome visus dokumentus saņem vienlaicīgi ar dalībvalstu ekspertiem, un to ekspertiem sistemātiski tiek nodrošināta piekļuve Komisijas ekspertu grupu, kas nodarbojas ar deleģēto aktu sagatavošanu, sanāksmēm.

	_________________
	_________________

	3 Eiropas Parlamenta un Padomes Regula (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp., ELI: http://data.europa.eu/eli/reg/2011/182/oj).
	3 OV L 123, 12.5.2016., 1. lpp., ELI: http://data.europa.eu/eli/agree_interinstit/2016/512/oj.


</Amend>
<Amend>Grozījums Nr.		<NumAm>5</NumAm>
<DocAmend>Regulas priekšlikums</DocAmend>
<Article>5.a apsvērums (jauns)</Article>
	

	Komisijas ierosinātais teksts
	Grozījums

	
	(5a)	Komisijai līdz 2028. gada 30. jūnijam būtu jāpublicē pilnīgs izvērtējuma ziņojums par šīs regulas ietekmi uz Savienības ražotājiem, Savienības un Amerikas Savienoto Valstu divpusējās preču un pakalpojumu tirdzniecības bilanci, tostarp analīze par to, kurās nozarēs Savienības tirgus atkarība no Amerikas Savienoto Valstu izcelsmes precēm un pakalpojumiem ir palielinājusies vai samazinājusies, un par ietekmi uz Savienības budžetu un dalībvalstu finansēm. Attiecīgā gadījumā minētajam ziņojumam būtu jāpievieno priekšlikums tiesību aktam par šīs regulas piemērošanas pagarināšanu.


</Amend>
<Amend>Grozījums Nr.		<NumAm>6</NumAm>
<DocAmend>Regulas priekšlikums</DocAmend>
<Article>6.a apsvērums (jauns)</Article>

	

	Komisijas ierosinātais teksts
	Grozījums

	
	(6a) Šīs regulas ietekme uz Savienības budžetu ir izvērtēta+ saskaņā ar Līguma par Eiropas Savienības darbību 310. panta 4. punktu. Tās īstenošanai būtu jāparedz pietiekami finanšu līdzekļi un cilvēkresursi, vienlaikus ņemot vērā šā finansējuma ietekmi uz citām Savienības programmām vai politikām un nodrošinot tā savienojamību ar daudzgadu finanšu shēmu, pašu resursu sistēmu un atbilstošo iestāžu nolīgumu, kā arī ar Eiropas Parlamenta un Padomes Regulā (ES, Euratom) 2024/25091 noteiktajiem budžeta principiem.

	
	____________________

	
	+ Pielikts atgādinājums: Eiropas Parlamenta Budžeta komitejas 2025. gada 11. decembra budžeta izvērtējums attiecībā uz priekšlikumu Eiropas Parlamenta un Padomes regulai par muitas nodokļu nepiemērošanu dažu preču importam (COM(2025)0472).

	
	[1] Eiropas Parlamenta un Padomes Regula (ES, Euratom) 2024/2509 (2024. gada 23. septembris) par finanšu noteikumiem, ko piemēro Savienības vispārējam budžetam (OV L, 2024/2509, 26.9.2024., ELI: http://data.europa.eu/eli/reg/2024/2509/oj).


</Amend>
<Amend>Grozījums Nr.		<NumAm>7</NumAm>
<DocAmend>Regulas priekšlikums</DocAmend>
<Article>2. pants – 1. punkts – 1. daļa – ievaddaļa</Article>
	

	Komisijas ierosinātais teksts
	Grozījums

	Komisija var pieņemt īstenošanas aktu, ar ko pilnībā vai daļēji aptur 1. panta piemērošanu šādos apstākļos:
	Komisija tiek pilnvarota pieņemt deleģētos aktus saskaņā ar 3.a pantu, ar kuriem groza šīs regulas pielikumu, lai pilnībā vai daļēji apturētu 1. panta piemērošanu šādos apstākļos:


</Amend>
<Amend>Grozījums Nr.		<NumAm>8</NumAm>
<DocAmend>Regulas priekšlikums</DocAmend>
<Article>2. pants – 1. punkts – 1. daļa – aa punkts (jauns)</Article>
	

	Komisijas ierosinātais teksts
	Grozījums

	
	aa)	ja Amerikas Savienotās Valstis no Savienības importētām precēm uzliek papildu tarifus, kas pārsniedz 15 % tarifu griestus, vai veic izmaiņas produktu klasifikācijā, kā rezultātā paaugstinās attiecīgo tarifu līmenis;


</Amend>
<Amend>Grozījums Nr.		<NumAm>9</NumAm>
<DocAmend>Regulas priekšlikums</DocAmend>
<Article>2. pants – 1. punkts – 1. daļa – b punkts</Article>
	

	Komisijas ierosinātais teksts
	Grozījums

	b)	ja ir pietiekamas norādes, ka Amerikas Savienotās Valstis turpmāk rīkosies a) apakšpunktā minētajā veidā;
	b)	ja ir pietiekamas norādes, ka Amerikas Savienotās Valstis turpmāk rīkosies a) vai aa) apakšpunktā minētajā veidā;


</Amend>
<Amend>Grozījums Nr.		<NumAm>10</NumAm>
<DocAmend>Regulas priekšlikums</DocAmend>
<Article>2. pants – 1. punkts – 1. daļa – c punkts</Article>
	

	Komisijas ierosinātais teksts
	Grozījums

	c)	ja ir mainījušies objektīvi apstākļi salīdzinājumā ar apstākļiem, kas pastāvēja kopīgā paziņojuma izdošanas laikā.
	c)	ja ir mainījušies objektīvi apstākļi salīdzinājumā ar apstākļiem, kas pastāvēja kopīgā paziņojuma izdošanas laikā, jo īpaši attiecībā uz nopietniem cilvēktiesību, demokrātijas pamatprincipu un tiesiskuma pārkāpumiem, kā arī draudiem Savienības vai tās dalībvalstu būtiskām drošības interesēm, tostarp to teritoriālajai integritātei, ekonomiskajai dimensijai, ārpolitikai un aizsardzības politikai.


</Amend>
<Amend>Grozījums Nr.		<NumAm>11</NumAm>
<DocAmend>Regulas priekšlikums</DocAmend>
<Article>2. pants – 1. punkts – 2. daļa</Article>
	

	Komisijas ierosinātais teksts
	Grozījums

	Minēto īstenošanas aktu pieņem saskaņā ar pārbaudes procedūru, kas minēta 3. panta 2. punktā.
	Ja Komisija daļēji aptur 1. panta piemērošanu, tā groza pielikumu, samazinot aptverto preču klāstu.


</Amend>
<Amend>Grozījums Nr.		<NumAm>12</NumAm>
<DocAmend>Regulas priekšlikums</DocAmend>
<Article>2. pants – 2. punkts</Article>
	

	Komisijas ierosinātais teksts
	Grozījums

	2.	Šā panta 1. punktā minēto īstenošanas aktu piemēro tik ilgi, kamēr saglabājas 1. punktā minētie apstākļi.
	2.	Šā panta 1. punktā minētos deleģētos aktus piemēro tik ilgi, kamēr saglabājas 1. punktā minētie apstākļi, un jebkurā gadījumā ne ilgāk kā līdz 2028. gada 31.decembrim. Ja Komisija konstatē, ka apturēšanu pamatojošie iemesli vairs nepastāv, tā ir pilnvarota pieņemt deleģētos aktus saskaņā ar 3.a pantu, lai grozītu šīs regulas pielikumu nolūkā atjaunot 1. panta piemērošanu vai – šā panta 1. punkta otrajā daļā minētajos gadījumos – atbilstoši grozītu pielikumu.


</Amend>
<Amend>Grozījums Nr.		<NumAm>13</NumAm>
<DocAmend>Regulas priekšlikums</DocAmend>
<Article>3. pants</Article>
	

	Komisijas ierosinātais teksts
	Grozījums

	3. pants
	svītrots

	Komiteju procedūra
	

	1.	Komisijai palīdz Tirdzniecības šķēršļu komiteja, kas izveidota ar Eiropas Parlamenta un Padomes Regulas (ES) 2015/18434 7. pantu.
	

	2.	Ja ir atsauce uz šo punktu, piemēro Regulas (ES) Nr. 182/2011 5. pantu.
	

	_________________
	

	4 Eiropas Parlamenta un Padomes Regula (ES) 2015/1843 (2015. gada 6. oktobris), ar ko nosaka Savienības procedūras kopējās tirdzniecības politikas jomā, lai nodrošinātu Savienības tiesību īstenošanu saskaņā ar starptautiskās tirdzniecības noteikumiem, jo īpaši tiem, kas ieviesti Pasaules Tirdzniecības organizācijas aizgādnībā (OV L 272, 16.10.2015., 1. lpp., ELI: http://data.europa.eu/eli/reg/2015/1843/oj).
	


</Amend>
<Amend>Grozījums Nr.		<NumAm>14</NumAm>
<DocAmend>Regulas priekšlikums</DocAmend>
<Article>3.a pants (jauns)</Article>
	

	Komisijas ierosinātais teksts
	Grozījums

	
	3.a pants

	
	Deleģēšanas īstenošana

	
	1.	Pilnvaras pieņemt deleģētos aktus Komisijai piešķir ar šajā pantā izklāstītajiem nosacījumiem.

	
	2.	Pilnvaras pieņemt 2. pantā minētos deleģētos aktus Komisijai piešķir uz laikposmu no ... [šīs regulas spēkā stāšanās diena] līdz 2028. gada 31. decembrim.

	
	3.	Eiropas Parlaments vai Padome jebkurā laikā var atsaukt 2. pantā minēto pilnvaru deleģēšanu. Ar lēmumu par atsaukšanu izbeidz tajā norādīto pilnvaru deleģēšanu. Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī vai vēlākā dienā, kas tajā norādīta. Tas neskar jau spēkā esošos deleģētos aktus.

	
	4.	Pirms deleģētā akta pieņemšanas Komisija apspriežas ar ekspertiem, kurus katra dalībvalsts iecēlusi saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu.

	
	5.	Tiklīdz Komisija pieņem deleģēto aktu, tā par to paziņo vienlaikus Eiropas Parlamentam un Padomei.

	
	6.	Saskaņā ar 2. pantu pieņemts deleģētais akts stājas spēkā tikai tad, ja divos mēnešos no dienas, kad minētais akts paziņots Eiropas Parlamentam un Padomei, ne Eiropas Parlaments, ne Padome nav izteikuši iebildumus vai ja pirms minētā laikposma beigām gan Eiropas Parlaments, gan Padome ir informējuši Komisiju par savu nodomu neizteikt iebildumus. Pēc Eiropas Parlamenta vai Padomes iniciatīvas šo laikposmu pagarina par diviem mēnešiem.


</Amend>
<Amend>Grozījums Nr.		<NumAm>15</NumAm>
<DocAmend>Regulas priekšlikums</DocAmend>
<Article>4.a pants (jauns)</Article>
	

	Komisijas ierosinātais teksts
	Grozījums

	
	4.a pants

	
	Izvērtēšana un ziņošana

	
	1.	Līdz ... [seši mēneši pēc šīs regulas spēkā stāšanās dienas] Komisija publicē pagaidu izvērtējuma ziņojumu par šīs regulas ietekmi.

	
	2.	Komisija līdz 2028. gada 30. jūnijam publicē pilnīgu izvērtējuma ziņojumu par šīs regulas ietekmi. Minētajā ziņojumā izvērtē arī Savienības un Amerikas Savienoto Valstu tirdzniecības un investēšanas attiecību attīstību attiecībā uz produktiem, kas ietilpst šīs regulas darbības jomā, kopš 2025. gada 1. augusta.

	
	3.	Attiecīgā gadījumā 2. punktā minētajam ziņojumam pievieno tiesību akta priekšlikumu par šīs regulas piemērošanas pagarināšanu.

	
	4.	Komisija regulāri un savlaicīgi informē Eiropas Parlamentu un Padomi par atbilstošajām izmaiņām šīs regulas piemērošanā.


</Amend>
<Amend>Grozījums Nr.		<NumAm>16</NumAm>
<DocAmend>Regulas priekšlikums</DocAmend>
<Article>5. pants – 2. daļa</Article>
	

	Komisijas ierosinātais teksts
	Grozījums

	To piemēro no 2025. gada 1. augusta.
	To piemēro no 2025. gada 1. augusta līdz 2028. gada 31. decembrim.

